钦定古今图书集成/明伦汇编/家范典/第041卷 > 《诫子吟》前人
## 钦定古今图书集成/明伦汇编/家范典/第041卷 > 《诫子吟》前人

善恶无他在所存，小人君子此中分。改图不害为君
子，迷复终归作小人。良药有功方利病，白珪无玷始
称珍。欲成令器须追琢，过失如何不就新。

至宝明珠非有颣，全珍良玉自无瑕。为珠为玉尚如
此，何况为人多过差。

周孔不足法，轲雄不足师。还同弃常膳，除是“适蛮彝。”